70 
Krystalloider i Cellekærner hos Pyrolaceer. 
Af 
C. Raunkjær. 
(Meddelt den 17. Novbr. 1882.) 
(Hertil Tavle IV.) 
Krystalloider i Cellekærner ere første Gang iagttagne og undersøgte 
af Radlkofer 1 ) i Aaret 1858 lios Lathræci squcimaria. Senere har 
J. Klein fundet dem lios Pinguicula alpina 2 ) (1878), lios Pinguicula 
vulgaris og Utricularia vulgaris 3 ) (1880). 
I Slutningen af Aaret 1881 undersøgte jeg paa det herværende 
planteanatomiske Laboratorium nogle i Spiritus opbevarede Exem- 
plarer af forskjellige Pyrola- Arter, som Dr. Warming var saa vel¬ 
villig at overlade mig. Det maa herved være mig tilladt at bringe 
Dr. Warming min Tak for den Vejledning, han har givet mig ved 
Undersøgelsen. 
Ved Betragtning af et Snit gennem Blomsterbunden af 
Chimophila umbellata L. viste der sig i Cellekærnerne nogle for¬ 
holdsvis store kantede Legemer. Allerede deres Størrelse, men 
dog især deres kantede, krystal lignende Form, tydede paa, at de 
ikke kunde være nucleoli, men maatte anses for Krystalloider. 
Den derpaa foretagne mikrokemiske Undersøgelse, som jeg nedenfor 
skal komme tilbage til, førte ogsaa fuldstændig til det samme 
Resultat. 
r ) Radlkofer: Ueber Krystalle proteinartiger Korper etc. Leipzig 1859. 
2 ) Se: Colin, Beitrage z. Biologie d. Pflanzen. Bd. III, p. 172. 
3 ) Se: Pringsheim, Jahrbiicher fur wissenschaftliche Botanik. Bd. XIII, 
p. 60. 
